Хъ Цифан
В лунната светлина

Превод от английски: Анатолий Буковски, Лина Бакалова, 2005

chitanka.info

Тази нощ ми обещава

        един сребърен сън —

като снежнобял гълъб,

        разперил крило във дъжда,

като бисерни лилии,

        в огледалото водно притихнали,

като крехко почукващи

        вледенени листа на дриандра

        по замръзнала стряха…

Чудя се, при вас, Меймей,

        дали има такива

водопади лъчи

        от лунно сребро разтопено?

Боя се, дали

        не са само кристалчета лед?

Ако моят сън беше лодка,

        да доплува по белия вятър,

        ще успее ли

да пробие нощта, окована от лед?

11 октомври 1931 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.